
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 122
                                                                din 27 iulie 2017
privind aprobarea întocmirii documentației tehnico - economice pentru realizarea unui parc tematic și includerea acesteia în lista de investiții, aprobată conform Hotărârii Consiliului Local Sighișoara nr. 39/30.03.2017
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre, înregistrat cu nr. 16.033/15.06.2017, propus de domnii consilieri locali Sîrbu Ioan - Iulian, Pop Claudiu, Burghelea Bogdan, Ciotloș Ioan, Duma Felix - Lucian, Stoica Dorina în calitate de iniţiatori, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
Luând în considerare prevederile Legii nr. 98/2016 privind achizițiile publice, cu modificările şi completările ulterioare și ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

Având în vedere că Sighișoara se confruntă cu o lipsă acută de locuri de petrecere a timpului liber, adresate tuturor categoriilor de localnici și nu numai;

Având în vedere potențialul însemnat al orașului, pe plan socio - uman;

Având în vedere scăderea drastică a populației locale, prin scăderea natalității, migrația tinerilor și migrația forței de muncă;

Având în vedere necesitatea creșterii standardelor de viață la niveluri impuse de normele cu adevărat europene și necesitatea urmării unor modele de proiecte de succes implementate deja în alte orașe;

Având în vedere că există o nevoie reală pentru amenajarea unui astfel de parc tematic, dat fiind numărul copiilor care au nevoie să se dezvolte fizic și intelectual în armonie;

Având în vedere că în momentul actual un astfel de parc, adresat și copiilor și tinerilor, nu există;

Ținând seama de faptul că sunt întrunite condițiile legale pentru soluționarea cererilor și adoptarea unei hotărâri pentru amenajarea unui astfel de parc tematic, ținând cont de faptul că există peste 1000 de semnături de la sighișoreni;

Văzând Raportul de specialitate cu nr. 19710/20.07.2017 al Serviciului Tehnic, Investiții – Urmărire Contracte, Monitorizare Servicii de Utilități Publice la proiectul de hotărâre înregistrat cu nr. 16.033/15.06.2017, propus de domnii consilieri locali Sîrbu Ioan - Iulian, Pop Claudiu, Burghelea Bogdan, Ciotloș Ioan, Duma Felix - Lucian, Stoica Dorina în calitate de iniţiatori;
Având în vedere avizele favorabile ale comisiilor de urbanism, comerț, socială și juridică;
Ţinând cont de amendamentele formulate în plenul şedinţei ordinare a Consiliului Local Sighişoara de domnul consilier local Sîrbu Ioan - Iulian, însușite și votate de membrii Consiliului Local Sighișoara;

În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

           H O T Ă R Ă Ş T E:
Art. 1. Se aprobă întocmirea documentației tehnico – economice pentru realizarea unui parc tematic și includerea acesteia, ca obiectiv de investiții, în lista de investiții, aprobată conform Hotărârii Consiliului Local Sighișoara nr. 39/30.03.2017.
Art. 2. Finanțarea întocmirii documentației tehnico – economice pentru realizarea unui parc tematic se va realiza din fondurile proprii ale Municipiului Sighișoara.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Buget, Contabilitate, Salarizare - Direcţia Economică, Serviciul Tehnic, Investiții – Urmărire Contracte, Monitorizare Servicii de Utilități Publice și Biroul Achiziţii, Accesare Fonduri Europene, Management Proiecte din cadrul Municipiului Sighișoara.

Art. 4. Prin grija Secretarului Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;
  2 ex. Serviciul Tehnic, Investiții – Urmărire Contracte, Monitorizare Servicii de Utilități Publice;
  1 ex. Biroul Achiziţii, Accesare Fonduri Europene, Management Proiecte.
10 ex. 

B.A.

